Diari Oficial de la Generalitat Valenciana


Sumari del DOGV 9209, del 05-11-2021 (2021/11568)

RESOLUCIÓ de 26 d'octubre de 2021, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza la reobertura d'una línia de subvenció de l'exercici anterior mitjançant transferència de crèdits del mateix capítol, per import de 37.350 euros, en el programa 315.10, Condicions de treball i administració de les relacions laborals. Expedient 11.012/21-171.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11023


Data del document
:   26-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 26 d'octubre de 2021, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza la reobertura d'una línia de subvenció de l'exercici anterior mitjançant transferència de crèdits del mateix capítol, per import de 37.350 euros, en el programa 315.10, Condicions de treball i administració de les relacions laborals. Expedient 11.012/21-171. [2021/11514]  
En l'exercici 2020, el Consell va aprovar consecutivament el Decret llei 3/2020, de 10 d'abril, d'adopció de mesures urgents per a establir ajudes econòmiques als treballadors i treballadores afectats per un ERTO, i als que han reduït la jornada laboral per conciliació familiar amb motiu de la declaració de l'estat d'alarma per la crisi sanitària provocada per la Covid-19 (DOGV 8787, d'11 d'abril), així com el Decret 54/2020, de 24 d'abril, pel qual s'establien les bases reguladores per a la concessió directa d'ajudes a treballadors i treballadores amb rendes baixes afectats per un ERTO com a conseqüència de la Covid-19 (DOGV 8802, 30 d'abril).  
Aquestes ajudes s'havien de concedir de manera directa, d'acord amb el que es preveu en l'article 168.1.C de la Llei 1/2015, de 6 de febrer, d'hisenda pública, del sector públic instrumental i de subvencions, per concórrer raons d'interès social i humanitari, amb la finalitat de reduir els efectes negatius que les suspensions temporals dels contractes de treball, a conseqüència de la paralització de l'activitat econòmica amb motiu de la Covid-19, hagueren tingut sobre aquest tipus de persones treballadores especialment vulnerables a la Comunitat Valenciana.  
  
A tal efecte, es va incloure en la llei anual pressupostària mitjançant Acord del Consell de 30 d'abril de 2020 la línia de subvenció de concessió directa S0534, «Ajudes urgents a persones treballadores de rendes baixes afectades per ERTO derivat de la Covid-19», en el programa pressupostari 315.10, Condicions de treball i administració de les relacions laborals, dotant-la amb 96.770.055 euros.  
Malgrat la competència per a resoldre atorgada a la Conselleria d'Economia Sostenible, Sectors Productius, Comerç i Treball, la tramitació i gestió d'aquestes ajudes urgents va ser assignada a l'Agència Tributària Valenciana, per raons d'índole organitzativa i d'eficàcia administrativa derivades de la situació d'emergència generada per la crisi sanitària de la Covid-19.  
A finals de l'exercici 2020 existien encara expedients de la citada convocatòria d'ajudes que quedaren pendents de revisió, havent finalitzat aquesta ja en l'actual exercici. D'acord amb aquest procés, l'Agència Tributària Valenciana ha sol·licitat crèdits addicionals per a un total de 249 beneficiaris, per un import global de 37.350 euros. Atenent el fet que la citada línia de subvenció no figurava en l'annex de transferències corrents del programa 315.10, Condicions de treball i administració de les relacions laborals, del pressupost de la Generalitat per a l'exercici 2021, es precisa reobrir la referida línia per tal d'atendre les obligacions pendents de l'exercici anterior, d'acord amb allò que preveu l'article 39.5 de la Llei 1/2015, de 6 de febrer, d'hisenda pública, del sector públic instrumental i de subvencions, i per tal de poder concloure la gestió de les ajudes convocades pel Decret 54/2020.  
  
El centre directiu responsable de les citades ajudes, la Direcció General de Treball, Benestar i Seguretat Laboral, ha proposat un finançament dels referits crèdits a partir d'un ajust en el mateix capítol i programa.  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.012/21, sobre reobertura de línia de subvenció de l'exercici anterior mitjançant transferència de crèdits del mateix capítol en el programa 315.10, Condicions de treball i administració de les relacions laborals, així com l'informe de conformitat de la Intervenció Delegada emés en data 25 d'octubre de 2021.  
Per tot això, d'acord amb l'anteriorment exposat i en virtut del que disposen els articles 39.5 i 44 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'article 25.1.b de la Llei 4/2020, de 30 de desembre, de pressupostos de la Generalitat per a l'exercici 2021 i la disposició addicional tercera, apartat 3 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19, es proposa una modificació pressupostària consistent en la reobertura de la línia de subvenció genèrica S0534, «Ajudes urgents a persones treballadores de rendes baixes afectades per ERTE derivat de la Covid-19», a partir d'una transferència de crèdits del mateix capítol en el programa pressupostari 315.10, Condicions de treball i administració de les relacions laborals, i que implica:  
  
  
Primer  
Una minoració de crèdits en l'aplicació pressupostària 38.75.97.062.48.1, per import de 37.350 euros, que afectarà a la línia de subvenció genèrica S8049, «Subvenció col·laboració institucional», que restarà segons el detall següent:  
  
Codi i denominació línia Dotació inicial Alta/baixa Dotació final  
S8049, «Subvenció col·laboració institucional» 600.000,00. - 37.350,00. 562.650,00.  
  
  
  
Segon  
Un increment de crèdits en l'aplicació pressupostària 27.77.97.289.55.9, per import de 37.350 euros, que implicarà la reobertura en l'exercici 2021 de la línia de subvenció genèrica S0534, «Ajudes urgents a persones treballadores de rendes baixes afectades per ERTE derivat de la Covid-19», existent en l'exercici anterior per a satisfer obligacions pendents de dit exercici, amb les dades descriptives que s'assenyalen a continuació:  
  
(En euros)  
CODI LÍNIA: S0534 DENOMINACIÓ LÍNIA: Ajudes urgents a persones treballadores de rendes baixes afectades per ERTO derivat de la Covid-19 Cap: 4  
IMPORT: 37.350,00 BENEFICIARIS PREVISTOS: persones treballadores amb rendes baixes, afectades per expedient de regulació temporal d'ocupació amb suspensió total de contracte de treball, a conseqüència de la Covid-19  
MODE DE CONCESSIÓ:  
Concessió directa  
Art 168.1.c  
PUBLICAR DADES: NO DESCRIPCIÓ I FINALITAT: ajudes urgents a persones treballadores per compte d'altri, de rendes baixes, afectades per expedient de regulació temporal d'ocupació amb suspensió total de contracte de treball, per causes derivades de la Covid-19, en centres de treball de la Comunitat Valenciana.  
APORTACIÓ GENERALITAT NO CONDICIONADA: 37.350,00  
APORTACIÓ EXTERNA:  
ORIGEN  
IMPORT AP.COND.G.: 0,00  
Total finançament afectat  
  
  
  
València, 26 d'octubre de 2021.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Ignasi Costa Pina.